VILNIAUS MIESTO SAVIVALDYBĖS

TARYBA

SPRENDIMAS

DĖL TARYBOS 2017-05-31 SPRENDIMO NR. 1-970 „DĖL VAŽIAVIMO VIETINIO (MIESTO) REGULIARAUS SUSISIEKIMO MARŠRUTAIS BILIETŲ KAINŲ (TARIFŲ) NUSTATYMO“ PAKEITIMO

2022 m. birželio 29 d. Nr. 1-1507

Vilnius

Vadovaudamasi Lietuvos Respublikos kelių transporto kodekso 16 straipsnio 2 dalimi ir Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Vilniaus miesto savivaldybės taryba n u s p r e n d ž i a:

1. Pakeisti Vilniaus miesto savivaldybės tarybos 2017 m. gegužės 31 d. sprendimą
Nr. 1-970 „Dėl važiavimo vietinio (miesto) reguliaraus susisiekimo maršrutais bilietų kainų (tarifų) nustatymo“:

1.1. išdėstyti 1.2 papunktį taip:

„1.2. 60 minučių popierinio arba elektroninio bilieto – 0,90 Eur;“

1.2. išdėstyti 1.4 papunktį taip:

„1.4. 1 dienos (24 valandų) terminuotojo popierinio arba elektroninio bilieto – 5 Eur;“

1.3. išdėstyti 1.5 papunktį taip:

„1.5. 3 dienų (72 valandų) terminuotojo popierinio arba elektroninio bilieto – 8 Eur;“

1.4. išdėstyti 1.6 papunktį taip:

„1.6. 5 dienų (120 valandų) terminuotojo popierinio arba elektroninio bilieto – 12 Eur;“

1.5. išdėstyti 1.7 papunktį taip:

„1.7. 10 dienų (240 valandų) terminuotojo popierinio arba elektroninio bilieto – 15 Eur;“

1.6. papildyti 1.26 papunkčiu ir jį išdėstyti taip:

„1.26. kontrolės bilieto – nevardinio terminuoto 2 valandų popierinio bilieto – 8 Eur.”;

1.7. išdėstyti 2.2 papunktį taip:

„2.2. 60 minučių popierinio arba elektroninio bilieto – 0,45 Eur;“

1.8. išdėstyti 2.4 papunktį taip:

„2.4. 1 dienos (24 valandų) terminuotojo popierinio arba elektroninio bilieto – 2,50 Eur;“

1.9. išdėstyti 2.5 papunktį taip:

„2.5. 3 dienų (72 valandų) terminuotojo popierinio arba elektroninio bilieto – 4 Eur;“

1.10. išdėstyti 2.6 papunktį taip:

„2.6. 5 dienų (120 valandų) terminuotojo popierinio arba elektroninio bilieto – 6 Eur;“

1.11. išdėstyti 2.7 papunktį taip:

„2.7. 10 dienų (240 valandų) terminuotojo popierinio arba elektroninio bilieto – 7,50 Eur;“

1.12. išdėstyti 3.2 papunktį taip:

„3.2. 60 minučių popierinio arba elektroninio bilieto – 0,18 Eur;“

1.13. išdėstyti 3.4 papunktį taip:

„3.4. 1 dienos (24 valandų) terminuotojo popierinio arba elektroninio bilieto – 1 Eur;“

1.14. išdėstyti 3.5 papunktį taip:

„3.5. 3 dienų (72 valandų) terminuotojo popierinio arba elektroninio bilieto – 1,60 Eur;“

1.15. išdėstyti 3.6 papunktį taip:

„3.6. 5 dienų (120 valandų) terminuotojo popierinio arba elektroninio bilieto – 2,40 Eur;“

1.16. išdėstyti 3.7 papunktį taip:

„3.7. 10 dienų (240 valandų) terminuotojo popierinio arba elektroninio bilieto – 3 Eur;“

1.17. papildyti 5.10–5.13 papunkčiais ir juos išdėstyti taip:

„5.10. 1.2, 1.4–1.7, 2.2, 2.4–2.7, 3.2, 3.4–3.7 papunkčiuose nurodyti popierinės formos bilietai platinami tik per Savivaldybės įmonės „Susisiekimo paslaugos“ administruojamus bilietų pardavimo terminalus (paslaugų teikimo automatus). Bilietų pardavimo terminalas atspausdina bilietą, kuris galioja (yra aktyvuotas) nuo jo įsigijimo (išdavimo) momento. Savivaldybės įmonė „Susisiekimo paslaugos“ nustato tokių bilietų rekvizitus;

5.11. 1.18–1.25 papunkčiuose nurodyti bilietai platinami tik Savivaldybės įmonės „Susisiekimo paslaugos“ klientų aptarnavimo padaliniuose;

5.12. 1.18–1.25 papunkčiuose nurodyta kaina taikoma, kai vienu kartu užsakoma ir atsiskaitoma už 50 ir daugiau vienos rūšies bilietų. Bilietų pirkimui vienu metu nepriskiriami atvejai, kai perkami bilietai atskirais užsakymais, kurių bendras kiekis sudaro 50 ir daugiau tos pačios rūšies bilietų, bet už juos atsiskaitoma skirtingu laiku;

5.13. 2022 metais užsieniečiai, pasitraukę iš Ukrainos dėl Rusijos Federacijos karinių veiksmų, važiuoja vietinio reguliaraus susisiekimo autobusais ir troleibusais nemokamai.“

2. Pripažinti netekusiu galios Vilniaus miesto savivaldybės tarybos 2022 m. kovo 9 d. sprendimą Nr. 1-1354 „Dėl užsieniečių, pasitraukusių iš Ukrainos dėl Rusijos federacijos karinių veiksmų, važiavimo vietinio reguliaraus susisiekimo autobusais ir troleibusais lengvatos dydžio nustatymo“.

3. Nustatyti, kad šis sprendimas įsigalioja 2022 m. rugpjūčio 1 d.

Meras	Remigijus Šimašius